Document ID: 32003R2170

32003R2170
L 326/4
SLUŽBENI LIST EUROPSKE UNIJE
UREDBA KOMISIJE (EZ) br. 2170/2003
od 12. prosinca 2003.
o ispravku Uredbe (EZ) br. 701/2003 o utvrđivanju detaljnih pravila za primjenu Uredbe Vijeća (EZ) br. 2286/2002 u pogledu režima koji se primjenjuju na uvoz određenih proizvoda od mesa peradi i jaja podrijetlom iz afričkih, karipskih i pacifičkih država (država AKP-a)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2771/75 od 29. listopada 1975. o zajedničkoj organizaciji tržišta jaja (1), a posebno njezin članak 3.,
uzimajući u obzir Uredbu Vijeća (EEZ) br. 2777/75 od 29. listopada 1975. o zajedničkoj organizaciji tržišta mesa peradi (2), a posebno njezin članak 3.,
uzimajući u obzir Uredbu Vijeća (EZ) br. 2286/2002 od 10. prosinca 2002. o režimima koji se primjenjuju na poljoprivredne proizvode i robu dobivenu preradom poljoprivrednih proizvoda podrijetlom iz afričkih, karipskih i pacifičkih država (država AKP-a) i o stavljanju izvan snage Uredbe (EZ) br. 1706/98 (3), a posebno njezin članak 5.,
budući da:
(1)
Ustanovljena je pogreška u članku 2. i Prilogu I. Uredbi Komisije (EZ) br. 701/2003 (4) te, u slučaju francuske i grčke verzije, u drugom stavku članka 1. Stoga je potrebno napraviti ispravke.
(2)
Mjere predviđene ovom Uredbom u skladu su s mišljenjem Upravljačkog odbora za meso peradi i jaja,
DONIJELA JE OVU UREDBU:
Članak 1.
Uredba (EZ) br. 701/2003 mijenja se kako slijedi:
1.
U članku 2., uvodna rečenica zamjenjuje se sljedećim:
„Godišnja carinska kvota iz Priloga I. raspoređuje se kako slijedi:”.
2.
Prilog I. toj Uredbi zamjenjuje se Prilogom ovoj Uredbi.
Članak 2.
Odnosi se samo na francusku verziju.
Članak 3.
Odnosi se samo na grčku verziju.
Članak 4.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. prosinca 2003.

Labels: 3
17
18